શિક્ષણમંત્રી ભુપેન્દ્રસિંહ ચુડાસમાએ જણાવ્યુંં હતુ કે, રાજયની શાળા અને કોલેજોમાં નવરાત્રીની રજાઓ ૧૦ થી ૧૭ ઓકટોબર દરમિયાન રાખવામા આવશે તેમજ ૧૮મી ઓકટોબરે પણ દશેરાની રજા રહેશે. આ ઉપરાંત નવરાત્રીની ૭ દિવસની રજા હોવાથી દિવાળીનું ૨૧ દિવસનું વેકેશન હવે ૧૪ દિવસનું જ રહેશે. દિવાળીની રજા ૫ થી ૧૮ નવેમ્બર એટલે કે ધનતેરસથી સુદ દશમ સુધી રહેશે અગાઉ દિવાળીની રજા ૫ થી ૨૫ નવેમ્બર રાખવામાં આવેલ હતી જોકે નવરાત્રીમાં ૭ દિવસની રજાને કારણે દિવાળીનું વેકેશન ટુંકાવ્યું છે.